ພວກກະບົດ ທໍາການໂຈມຕີ ຢູ່ໃກ້ໆ ທໍານຽບປະທານາທິບໍດີ ອັຟກາ​ນິສຖານ ​ໃນ​ກຸງ​ກາ​ບູລ (ວີດີໂອ)
ກຸ່ມ​ທາ​ລິ​ບານ​ໄດ້​​ອ້າງ​ເອົາ​ ຄວາມ​ຮັບຜິດຊອບ ​ຂອງ​ການ​ໂຈມ​ຕີ ໃນເຊົ້າວັນອັງຄານ ມື້ນີ້​.
ທາງການອັຟການິສຖານ ກ່າວວ່າ ກອງກໍາລັງຮັກສາຄວາມ ປອດໄພໄດ້ຂັບໄລ່ກຸ່ມຕໍ່ສູ້ຫົວຮຸນແຮງ ທີ່ທໍາການໂຈມຕີໃນ ເຊົ້າວັນອັງຄານມື້ນີ້ ໃກ້ໆກັບທໍານຽບປະທານາທິບໍດີ ໃນກຸງ ກາບູລ ແລະວ່າ ພວກໂຈມຕີໄດ້ຖືກສັງຫານໝົດທຸກຄົນ ກຸ່ມທາລິບານໄດ້ອອກມາອ້າງ ເອົາຄວາມຮັບຜິດຊອບໃນ ການໂຈມຕີໃນເຊົ້າມື້ນີ້ ຊຶ່ງມີທັງສຽງລະເບີດແລະສຽງປືນຍິງ ຕໍ່ສູ້ກັນ ດັງກ້ອງສະນັ່ນ ໃນເຂດທີ່ມີການຍາມຮັກສາຄວາມ ປອດໄພຢ່າງໜາແໜ້ນຂອງເມືອງຫຼວງ ບ່ອນທີ່ມີກະຊວງ ປ້ອງກັນປະເທດ ແລະສະຖານທູດສະຫະລັດ ຕັ້ງຢູ່ນໍາ ເຈົ້າໜ້າທີ່ກ່າວວ່າ ການໂຈມຕີຕໍ່ກຸງກາບູລຄັ້ງນີ້ ມີຂຶ້ນໃນຂະນະທີ່ພວກ ນັກຂ່າວພາກັນໄປເຕົ້າໂຮມຢູ່ທີ່ນັ້ນ ເພື່ອຟັງປະທານາທິບໍດີ Hamid Karzai ຖະແຫລງຂ່າວ ຍັງບໍ່ທັນເປັນທີ່ຈະແຈ້ງເທື່ອວ່າ ທ່ານ Karzai ທີ່ອາໄສຢູ່ໃນຕຶກທໍານຽບ ປະທານາທິບໍດີນັ້ນ ຢູ່ບ່ອນໃດ ໃນເວລາທີ່ເກີດເຫດ